Yhdysvallat julkisti kapteenistonsa olympialaisiin! | Sotshi
USA:n kiekkojoukkue on nimennyt kapteenistonsa tuleviin talviolympialaisiin.
Yhdysvaltojen kiekkojoukkueen kapteenina Sotshissa toimii Minnesota Wildin tähtihyökkääjä Zach Parise. Parise oli suuressa roolissa myös neljä vuotta sitten Vancouverissa, kun USA eteni aina hopealle saakka.
Uudelle kapteenille taustatukea antavat Kings-hyökkääjä Dustin Brown sekä Parisen joukkuetoveri Ryan Suter. Myös tämä kaksikko oli mukana neljä vuotta sitten USA:n olympiajoukkueessa.
Yhdysvaltojen kiekkojoukkue avaa kisansa torstaina 13. helmikuuta ottelulla Slovakiaa vastaan.